open-index/open-wikipedia-markdown huggingface dataset:
Fáni Belgíu

**Fáni Belgíu** samanstendur af þrem jafnlöngum og breiðum lóðréttum borðum, frá vinstri til hægri í svörtum, gulum og rauðum lit. Fáninn tekur mið af franska fánanum. 

Litirnir eru teknir úr skjaldarmerki greifadæmisins Brabants, sem er gert af gulu ljóni með rauða tungu og rauðar klær á svörtum grunni.

Hlutföll fánans eru 13:15. Ekki er vitað um neina skýringu á því að þessi óalgenga nær ferningslaga hönnun var valinn. Fáni í hlutföllunum 2:3 er í algengri notkun.

Fáninn var tekinn upp þann 23. janúar 1831, ekki löngu eftir að Belgar fengu sjálfstæði frá Hollandi. Fáninn var áberandi í sjálfstæðisstríði landsins. Eldri fáni hafði verið notaður í uppreisnarstríði gegn Austurríki 1789 sem þá stjórnaði Belgíu en sá fáni var með láréttum borðum, rauðum yfir svörtum yfir gulum.

## Skipafáni
Belgía hefur sérstakan skipafána (sem mörg lönd gera, en Íslendingar ekki) sem er eins og þjóðarfáninn nema í öðrum hlutföllum. Almenningur notast oft við hann í stað hins eiginlega fána þar sem hlutföll hans þykja þægilegri og meira í ætt við flesta aðra fána.
Taívanfura

**Taivanfura** (fræðiheiti: *Pinus taiwanensis*) er barrtré af þallarætt. Tegundin er einlend í Taiwan. Hún er náskyld *[[Pinus luchuensis]]* í Japan og ''Pinus hwangshanensis'' í Kína, og stundum talin undirtegund þeirra fyrri. Stundum er *Pinus hwangshanensis* frá Kína einnig skráð sem *P. taiwanensis*.

Taivanfura verður stórt tré, með beinan stofn að 35 m langur og 80 sm í þvermál. Nálarnar eru tvær saman. Börkurinn er oft grábrúnn til dökkgrár. Könglarnir eru 6 - 7 sm langir. Hún er algeng tegund í meginfjallgarði Taívan í 750 til 3000m hæð, oft eina trjátegundin.

## Undirtegundir
Tegundin skiftist í eftirfarandi undirtegundir:

* *P. t. fragilissima* (Businsky) Farjon
* *P. t. taiwanensis*

## Tilvísanir

*Flora of China
Pinus hwangshanensis

***Pinus hwangshanensis*** er fura sem er einlend í fjöllum austur Kína, í héruðunum Anhui, Fujian, Guizhou, Hubei, Hunan, Jiangxi og Zhejiang. Hún er nefnd eftir Huangshan-fjöllunum í Anhui, þaðan sem henni var fyrst lýst.

## Lýsing
*Pinus hwangshanensis* er sígrænt tré sem verður um 15 til 25 m hátt, með mjög breiðri krónu með flötum toppi, með löngum láréttum greinum. Börkurinn er þykkur, gráleitur, og hreistraður. Barrið er dökkgrænt, tvö saman, 5 til 8 sm langt og 0,8–1&nbsp;mm breitt. Könglarnir eru breiðegglaga, 4–6,5&nbsp;cm langir, gulbrúnir, opnast við þroska síðla vetrar og verða 5 til 7 sm breiðiro. Fræin eru vængjuð, 5–6&nbsp;mm löng með 1,5–2,5&nbsp;sm væng. Frjóvgun er að miðju vori, og verða könglarnir fullþroska 18 til 20 mánuðum síðar. Hún er náskyld Niðfuru (*P. thunbergii*), og er munurinn í grennri nálum, brúnum (ekki hvítum) brumum og breiðari könglum.

Hún vex yfirleitt í 500 til 2.500 m. hæð á bröttum, grýttum hlíðum og klettum, og er oft myndefni í hefðbundnum kínverskum málverkum

Litningatalan er 2n = 24.
## Tilvísanir

## Viðbótarlesning
*Fu, Songling, et al. "[Relationship between light and regeneration character of Huangshan pine]." The journal of applied ecology 11.6 (2000): 801-804.
*Wu, Zemin, Chenglin Huang, and Chaoling Wei. "Light effect of gaps in Huangshan pine community and regeneration of Huangshan pine." The journal of applied ecology 11.1 (2000): 13.

## Ytri tenglar
*Gymnosperm Database: ''Pinus hwangshanensis''
*Huangshan pine on Huang Shan (photos)
Bjarmi (tímarit)

Tímaritið **Bjarmi** hefur verið gefið út frá árinu 1907 og var fyrst kallað kristilegt heimilisblað. Útgefandi var Kristilegt bóka- og blaðafélag og ritstjóri þess Bjarni Jónsson kennari. Nokkrum árum síðar tók Sigurbjörn Á. Gíslason við útgáfu og ritstjórn fram til ársins 1936 er Bjarni Eyjólfsson, Gunnar Sigurjónsson og Ástráður Sigursteindórsson sinntu ritstjórn og ráku blaðið. Frá þeim tíma og til 1966 var blaðið í dagblaðsstærð en hefur frá þeim tíma verið í brotinu A4 blaðsíðan. Ástraður dró sig í hlé til að sinna ritstjórn barnablaðsins Ljósberans en hinir héldu áfram til ársins 1972 er Bjarni lést. Blaðið var gefið út af Gunnari til ársins 1980 er hann lést. Færðist þá eignarhaldið yfir á Samband íslenskra kristniboðsfélaga, Landssamband KFUM og KFUK og Kristilegu skólahreyfinguna og var Gunnar Jóhannes Gunnarsson ritstjóri til ársins 2003 en þá höfðu bæði Kristilega skólahreyfingin og Landssamband KFUM og KFUK dregið sig út úr rekstrinum. Ragnar Gunnarsson hefur verið ritstjóri frá 2003 með aðstoð Vigfúsar Ingvars Ingvarssonar seinni árin. Blaðið er nú gefið út af Salti ehf í samstarfi við Samband íslenkra kristniboðsfélaga sem á útgáfuna. 
Bjarmi er tímarit um kristna trú. Í blaðinu birtast fræðandi og hvetjandi greinar, fréttir, viðtöl og frásögur af kirkjulegum vettvangi. Það kemur út þrisvar á ári frá árinu 2013, 48 blaðsíður hvert tölublað. Upplag blaðsins er 600 eintök og að mestu selt í áskrift en einnig til sölu í lausu í Basarnum og á skrifstofu Kristniboðssambandsins. Tímaritið er aðgengilegt á timarit.is til ársins 1999 og unnið er að því að bæta inn fleiri árgöngum.
Hótel Saga

**Hótel Saga** (síðasta formlega heiti **Radisson Blu Saga Hotel**; líka kallað **Bændahöllin**) er bygging við Hagatorg í Vesturbæ Reykjavíkur. Þar var hótel sem starfaði frá 1962 til 2021.

Hótelið var í eigu Bændasamtakanna en framkvæmdir hófust við byggingu þess árið 1956. Það var tekið í notkun árið 1962. Viðbygging var byggð norðan við húsið og lauk framkvæmdum 1985. Á Hótel Sögu voru 235 herbergi , tíu funda- og veislusalir og tveir veitingastaðir. Súlnasalur var þeirra stærstur. Skrifstofur Bændasamtakanna voru á þriðju hæð hótelsins. Veitingastaðurinn Grillið er efst. Einnig voru meðal annars starfrækt í húsinu rakari, barir, hárgreiðslustofa, líkamsræktarsalur, bankaútibú og ráðstefnudeild. 

Árið 2018 var opnað þar pósthús á neðstu hæð sem þjónaði 101, 107 og 170 hverfum (og kom í stað pósthúsa við Pósthússtræti og Eiðistorg). Því var lokað nokkrum árum síðar.

Ýmsir þjóðhöfðingjar og þekktir tónlistarmenn hafa dvalið á hótelinu. Enska karlalandsliðið í knattspyrnu dvaldi þar haustið 2020.

Óvíst var með framtíð hótelsins í COVID-19-faraldrinum og var það sett á sölu árið 2021. 

Fór svo að ríkið keypti hótelið og ákveðið var að nota það undir starfsemi Háskóla Íslands og stúdentaíbúðir.  Árið 2022 var Hótel Saga notuð fyrir flóttamenn, þar á meðal frá Úkraínu. Árið 2024 hófst flutningur kennslu menntavísindasviðs Háskóla Íslands þangað inn eftir miklar breytingar á húsnæðinu sem fékk nafnið „Saga“. Húsið var tilbúið í desember 2025.

## Tilvísanir
Fálkar (ættkvísl)

**Fálkar** (fræðiheiti: *falco*) eru ættkvísl ránfugla, sem inniheldur um 40 tegundir svo sem fálkann og smyrilinn. Fálkar eru útbreiddir um alla jörð nema á Suðurskautslandinu, þó að skyldir ránfuglar hafi verið þar á Eósentímabilinu.

## Tegundir
*Fálki, eða valur, *[[Falco rusticolus]]*
*Förufálki, *[[Falco peregrinus]]*
*Smyrill, *[[Falco columbarius]]*
*Kóralfálki, *[[Falco newtoni]]*
* *[[Falco araeus]]*
* *[[Falco punctatus]]*
* *[[Falco duboisi]]* – Holosen útdauði (um 1700)
* *[[Falco moluccensis]]*
* Sviffálki, *[[Falco cenchroides]]*
* Turnfálki, *[[Falco tinnunculus]]*
* *[[Falco rupicolus]]*
* *[[Falco rupicoloides]]*
* Reffálki, *[[Falco alopex]]*
* Kliðfálki, *[[Falco naumanni]]*
* Gráfálki, *[[Falco ardosiaceus]]*
* *[[Falco dickinsoni]]*
* *[[Falco zoniventris]]*
* Múrfálki, *[[Falco chicquera]]*
* Kvöldfálki, *[[Falco vespertinus]]*
* Amúrfálki, *[[Falco amurensis]]*
* Eyfálki, *[[Falco eleonorae]]*
* Skuggafálki, *[[Falco concolor]]*
* Skrúðfálki *[[Falco sparverius]]*
* Runnafálki, *[[Falco femoralis]]*
* Blökufálki, *[[Falco rufigularis]]*
* *[[Falco deiroleucus]]*
* Gunnfálki, *[[Falco subbuteo]]*
* Vígfálki, *[[Falco cuvierii]]*
* *[[Falco severus]]*
* *[[Falco longipennis]]*
* *[[Falco novaeseelandiae]]*
* Leirfálki, *[[Falco berigora]]*
* Hrímfálki, *[[Falco hypoleucos]]*
* *[[Falco subniger]]*
* Slagfálki, *[[Falco biarmicus]]*
* Höggfálki, *[[Falco jugger]]*
* Vargfálki, *[[Falco cherrug]]*
* Sléttufálki, *[[Falco mexicanus]]*
* *[[Falco fasciinucha]]*


File:Common Kestrel 1.jpg
File:NZ Falcon 2006-01-14.jpg
File:Falco cherrug Qatar.jpg


## Tilvísanir

## Ytri tenglar
*Falconidae videos  on the Internet Bird Collection, ibc.lynxeds.com
*The Raptor Resource Project – Peregrine, owl, eagle and osprey cams, facts, and other resources, raptorresource.org

*"Falcon". New International Encyclopedia. 1905.
2. deild kvenna í knattspyrnu 1985

Leikar í **2. deild kvenna í knattspyrnu** hófust í 4. sinn árið **1985**.

## A riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## B riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## Úrslit

## Heimild
* Úrslit - staða  KSÍ
* 
* 
* 
* Iceland - Women's championships 1985 Rsssf (en).
* 

## Tilvísanir og heimildir

*
Bettenhoven

**Bettenhoven** er smábær í Belgíu. Er talið að nafn Beethovens sé leitt af heiti bæjarins.

Í dag tilheyrir bærinn sveitarfélaginu Waremme, í franska hluta Belgíu í héraðinu Liège en var áður sjálfstætt bæjarfélag þar til það sameinaðist 1977. Kirkjan í bænum er tileinkuð Lambert af Maastricht.

Nafnið Bettenhoven er flæmsk-hollenskt en er Betincoû á fransk-vallónsku.
Kínafura

**Kínafura** (fræðiheiti: *Pinus tabuliformis*) er barrtré af þallarætt ættuð frá norður Kína frá Liaoning vestur til Innri-Mongólíu og Gansu, og suður til Shandong, Henan og Shaanxi, og einnig norður Kóreu. Í sumum eldri textum er hún ranglega skráð "*Pinus tabulaeformis*".

## Lýsing
*Pinus tabuliformis* er meðalstórt sígrænt tré, um 20–30 m hátt, með flatri krónu fullþroskað (þaðan fræðiheitið, 'borð-laga'). Vöxturinn er hraður meðan það er ungt, en hægist á með aldrinum. Grábrúnn börkurinn springur snemma miðað við önnur tré. Breiður vöxturinn er mjög greinilegur, að hluta vegna láréttrar greinabyggingar.

Barrið er gljáandi grágrænt, 10–17&nbsp;sm langt og 1.5&nbsp;mm breitt, yfirleitt tvö saman en stöku sinnum þrjú á kröftugum greinaendum á ungum trjám. Könglarnir eru grænir og verða brúnir við þroska sem er 20 mánuðum eftrir frjóvgun, breiðegglaga, 4–6&nbsp;sm langir, með breiðum köngulskeljum, hver skel með litlum gaddi. Fræin eru 6–7&nbsp;mm löng með 15–20&nbsp;mm væng, og er dreift með vindi.

;Afbrigði
Það eru tvö afbrigði:
**Pinus tabuliformis* var. *tabuliformis*. Kína, fyrir utan Liaoning. Breiðustu köngulskeljar minna en 15&nbsp;mm breiðar.
**Pinus tabuliformis* var. *mukdensis*. Liaoning, Norður Kórea. Breiðustu köngulskeljar meira en 15&nbsp;mm breiðar.

Sumir grasafræðingar telja hina skyldu *[[Pinus henryi]]* og *[[Pinus densata]]* sem afbrigði ; í sumum eldri textum er jafnvel Yunnanfura (*[[Pinus yunnanensis]]*) talin sem afbrigði taívanfuru.

## Nytjar og ræktun
Viðurinn er notaður í byggingar. Viðarmassinn ("pulpwood") inniheldur viss resín sem eru notuð í tilbúningi á vanillu bragðefni (vanillín). Trjákvoðan er einnig notuð í framleiðslu á terpentínu og skyldum efnum, og er notaður til lækninga. Börkurinn er uppspretta tannína. Notkun á furunálum til lækninga kemur einnig fyrir, en þær innihalda náttúruleg skordýraeitur, sem og notkun til litunar.

## Tilvísanir

## Viðbótarlesning
*

## Ytri tenglar
*Photos of cones (scroll half-way down)
*Photos of foliage
*Plants for a future – uses
*Flora of China
Frumskógarfura

**Frumskógarfura** (fræðiheiti: *Pinus tropicalis*) er barrtré af þallarætt. Hún er einlend í  hálendi á vestur Kúbu og Isla de la Juventud.

## Tilvísanir

* Earle, Christopher J., ed. (2018). "Pinus tropicalis". The Gymnosperm Database.
* Pinus tropicalis.  In: Germplasm Resources Information Network (GRIN). United States Department of Agriculture
Sparrhaukur

**Sparrhaukur** (fræðiheiti: *Accipiter nisus*) er lítill ránfugl. Kvendýrin eru fjórðungi stærri en karldýrin. Hann nærist einkum á öðrum skógarfuglum.

## Tilvísanir
Nacho Monreal

**Nacho Monreal** (fæddur 26. febrúar 1986) er spænskur fyrrum fótboltamaður sem spilaði fyrir Osasuna, Arsenal, Malaga og Real Sociedad. Hann spilaði iðulega sem vinstri bakvörður en gat einnig spilað sem miðvörður.

Hann spilaði 22 landsleiki fyrir spænska landsliðið.
Emile Smith Rowe

**Emile Smith Rowe** (Fæddur 28 júlí 2000) er enskur fótboltamaður sem spilar fyrir Arsenal á Englandi. Hann hefur spilað fyrir U16, U17 og U18 ára landslið englendinga.
Niðfura

**Niðfura** (fræðiheiti: *Pinus thunbergii*) er furutegund ættuð frá strandsvæðum Japan (Kyūshū, Shikoku og Honshū) og Suður Kórea.

## Lýsing
Niðfura getur náð 40 m hæð og 2m í þvermál, en nær því sjaldan nema á náttúrulegu útbreiðslusvæði sínu. Nálarnar eru tvær saman með hvíta hulsu neðan til, 7–12&nbsp;sm langar, oftast undnar og dökkgrænar; Könglarnir eru 4 til 7 sm langir, með smáum göddum á enda hreisturskeljanna, þroskast á tvemur árum.  Karlkönglarnir eru 1 til 2 sm langir, 12 til 20 saman á enda nývaxtar að vori. Börkurinn er grár á ungum trjám og minni greinum, en verður svartur og  og skeljaður með aldri á stærri greinum og stofni; verður mjög þykkur á eldri stofnum.

Litningatalan er 2n = 24.

## Vistfræði
Ín Norður Ameríku er lifun þess lítil vegna innfædds þráðorms: *[[Bursaphelenchus xylophilus]]*, sem er dreift af bjöllum. Í kjölfarið kemur sveppasýking sem dregur tréð fljótt til dauða. Þessi þráðormur er nú einnig kominn til Japans og ógnar tegundinni í heimkynnum hennar.

## Nytjar
Vegna þols gegn mengun og salti hefur niðfura verið vinsæl í ræktun. Í Japan er það víða notað í görðum, bæði klippt til sem "Niwaki" (formað), og sem fullvaxið óklippt tré. Þetta er sígild bonsai tegund. Hún getur þrifist í mið Evrópu en er sjaldan notuð vegna hægs vaxtar og að hún þolir ekki blautan snjó.

## Flokkun
Fyrst var tegundinni lýst af Filippo Parlatore 1868. 

Fræðiheitið thunbergii er til heiðurs sænska læknisins, grasafræðingsins og landkönnuðarins Carl Peter Thunberg (1743-1825), sem var nemi hjá Carl von Linnaeus, og dvaldi hann 1775-78 í Batavia og Japan. Hann ritaði fyrstu flóru Japans þar sem hann ranglega greindi tegundina sem skógarfuru (Pinus sylvestris).

### Blendingar
Niðfura myndar náttúrulega blendinga með rauðfuru (Pinus densiflora):  Pinus × densithunbergii. Hún myndar einnig blendinga með svartfuru (Pinus nigra), en ekki með skógarfuru (Pinus sylvestris). Blendingarnir með rauð og svartfuru vaxa hraðar að minnsta kosti fyrstu árin en foreldrategundirnar.

## Myndir

File:Japanese Black Pine in Ichikawa Chiba.jpg|Lítið, tilklippt tré í Ichikawa, Chiba
File:Bark of Pinus thunbergii.jpg|Nærmynd af bol í Enoshima
File:Thunderhead Japanese Black Pine.JPG|Pinus thunbergii var. Thunderhead


## Tilvísanir

* 

## Ytri tenglar
* Conifers Around the World: ''Pinus thunbergii - Japanese Black Pine'' .
Ice Cold (YouTube-rás)

**Ice Cold** er YouTube-rás í umsjá tónlistarmannsins Inga Bauer (Inga Þórs Garðarssonar) og Stefáns Atla Rúnarssonar. Síðan var stofnuð árið 2011 og var með um það bil 9,2 þúsund áskrifendur árið 2022.

Ingi og Stefán hafa sent frá sér 226 myndbönd þar sem þeir ræða daginn og veginn. Í þessum myndböndunum gerðu þeir myndband á hverjum laugardegi og gerðu hlaðvarp suma þriðjudaga. Einnig gerðu þeir Ice Cold Í beinni alla fimmtudaga.    

  
## Heimildir

*
Pinus densata

***Pinus densata***, er tegund af furu ættuð frá, og einlend fjalllendi í Kína. Hún er stundum talin afbrigði af kínafuru.

## Tilvísanir
Hjálmfura

**Hjálmfura** (fræðiheiti: *Pinus pinea*) er furutegund sem er ættuð frá Miðjarðarhafssvæðinu í Suður-Evrópu, Ísrael, Líbanon og Sýrlandi. Hún er einnig ílend í Norður-Afríku, Kanaríeyjum, Suður-Afríku og Nýja Suður-Wales. Hjálmfura hefur verið mikið ræktuð í að minnsta kosti 6.000&nbsp;ár vegna ætra hnetna, sem hafa verið verslunarvara síðan sögur hófust. Tegundin hefur verið ræktuð á Miðjarðarhafssvæðinu svo lengi að mörk upprunastaðar og ræktunarsvæðis (þar sem hún er ílend) eru engan veginn greinanleg.

## Pestir
Innflutta sníkjudýrið *[[Leptoglossus occidentalis]]* var af slysni flutt til Ítalíu um 1990 frá vestur Bandaríkjunum, og hefur breiðst út um Evrópu sem alvarlegt meindýr síðan. Það sýgur safann úr könglunum út ævina, og veldur það vanvexti eða skorpnun fræjanna. Það hefur eyðilagt nytjar á furuhnetum í Ítalíu og ógnar *P. pinea* í náttúrulegum búsvæðum þar.

## Myndasafn

File:Pinus pinea foliage.jpg|Hjálmfura: ungt tré (vinstri) að fullorðnu tré (hægri)
File:Pinuspinea.jpg|Hjálmfura: nærmynd af berki
File:Rome via dei fori imperiali 20050922.jpg|Trén eru einkennandi fyrir Róm og sögulegar götur hennar, svo sem Via dei Fori Imperiali
File:Pino secolare a Fluminimaggiore (Sud Sardegna).jpg|Mjög gömul fura í Fluminimaggiore á Sardiníu
File:Pinar 4.JPG|Furur í Tudela de Duero á Spáni
File:Minturno Via-Appia.jpg|Hjálmfurur meðfram Via Appia nálægt Róm
File:Βιότοπος Στροφυλιάς 021.jpg|Hjálmfurur í Vestur-Akaía í Grikklandi


## Tilvísanir

## Ytri tenglar
* ''Pinus pinea'' − distribution map, genetic conservation units and related resources. European Forest Genetic Resources Programme (EUFORGEN)
* http://www.conifers.org/pi/Pinus_pinea.php The Gymnosperm Database
* efri.gov.tr: A case study on stone pine farms in Turkey 
*
Skottfura

**Skottfura** (fræðiheiti *Pinus balfouriana*) er hálendisfura sem er einlend í Kaliforníu, Bandaríkjunum. Tveir aðskildir hópar eru annars vegar í suðurfjöllum Klamath Mountains (subspecies *balfouriana*) og hins vegar í suðurfjöllum Sierra Nevada (subspecies *austrina*). Hún hafði einnig verið tilkynnt í suður Oregon, en það reyndist ranggreint.

## Lýsing

*P. balfouriana*  verður 10-20 m há, einstaka sinnum 35 m, með bol sem verður að 2 m í þvermál. Barrnálarnar eru 5 saman í búnti (eða stundum fjórar í suðurfjöllum Sierra Nevada) með hálfvaranleg barrslíður, og 2-4 sm langar, gljáandi dökkgrænar að utan, og hvítar að innan; þær haldast í 10–15 ár. Könglarnir eru 6-11 sm langir, dökkfjólubláir í fyrstu og verða rauðbrúnir við þroska, með mjúkum sveigjanlegum köngulskeljum með 1 mm gaddi fyrir miðju.

## Útbreiðsla
*P. balfouriana* er við skógarmörk í 1.950-2.750 m hæð í Klamath Mountains, og 2.300-3.500 m hæð í Sierra Nevada.

## Aldur
Talið er að *P. balfouriana* geti náð allt að 3.000 ára aldri í Sierra Nevada, þó er hæsti staðfesti aldur 2.110 ár. Í Klamath-fjöllum er aldur aðeins að 1.000 árum.

## Skyldar tegundir
*P. balfouriana* er náskyld broddfurum, í undirættkvíslinni *[[Balfourianae]]*; hún hefur blandast Pinus longaeva í ræktun, en engir blendingar þekkjast í náttúrunni.

## Tilvísanir

## Viðbótarlesning
*  , with illustrations by Carl Eytel – Kurut, Gary F. (2009), "Carl Eytel: Southern California Desert Artist", ''California State Library Foundation'', Bulletin No. 95, pp. 17-20  retrieved Nov. 13, 2011, Lanner, R.M. 2007 The Bristlecone Book, Ronald M Lanner, Mountain Press 2007 p.&nbsp;14
* Bailey, D. K. 1970. Phytogeography and taxonomy of Pinus subsection Balfourianae. *Ann. Missouri Bot. Gard.* 57: 210–249.
* Mastrogiuseppe, R. J. & Mastrogiuseppe, J. D. 1980. A study of Pinus balfouriana Grev. & Balf. (Pinaceae). *Systematic Botany* 5: 86–104.
* Richardson, D. M. (ed.). 1998. *Ecology and Biogeography of Pinus*. Cambridge University Press, Cambridge. 530 p.&nbsp;.
* Fryer, Janet L. (2004). "Pinus balfouriana". Fire Effects Information System (FEIS). US Department of Agriculture (USDA), Forest Service (USFS), Rocky Mountain Research Station, Fire Sciences Laboratory – via https://www.feis-crs.org/feis/.

## Ytri tenglar
* Calflora: Pinus balfouriana CalFlora Database: ''Pinus balfouriana'' (foxtail pine)
* Gymnosperm Database — ''Pinus balfouriana''
* USDA Plants Profile for ''Pinus balfouriana'' (foxtail pine) 
* Arboretum de Villardebelle — ''photos of cones''
* High Elevation White Pine Educational Website: ''Pinus balfouriana''
* Conifercountry.com: Foxtail Pines in Northwest California
* Pinus balfouriana in the CalPhotos Photo Database, University of California, Berkeley
2. deild kvenna í knattspyrnu 1986

Leikar í **2. deild kvenna í knattspyrnu** hófust í 5. sinn árið **1986**.

## A riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## B riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## Úrslit

## Heimild
* Úrslit - staða KSÍ.
* 
* 
* 
* Iceland - Women's championships 1986 Rsssf (en).
* 

## Tilvísanir og heimildir

*
Rindafura

**Rindafura** (fræðiheiti *Pinus longaeva*), er langlíf tegund af furu sem finnst í háfjöllum Kaliforníu, Nevada, og Utah. 

## Lýsing
Rindafura verður lítið til meðalstórt tré, 5-15 m há og með bol að 2.5-3.6 m í þvermál. Börkurinn er skær rauðgulur, þunnur og hreistraður neðantil. Nálarnar eru 5 saman í knippi, harðar og aðlægar, 2,5 til 4 sm langar, grænar til blágrænar að utan, með loftaugarák í hvítri rönd að innan. Blöðin (nálarnar) eru þau langlífustu sem þekkjast hjá nokkurri plöntu, sum geta lifað í 45 ár (Ewers & Schmid 1981).

Þessi fornu tré eru hnúskótt og kræklótt, sérstaklega hátt til fjalla, og er með rauðbrúnan börk með djúpum sprungum. Eftir því sem tréð eldist getur það tapað stórum hluta lifandi barkar. Á mjög gömlum trjám er oft einungis mjó rönd af lifandi berki sem tengir ræturnar við örfáar lifandi greinar.

Könglarnir eru egglaga til sívalningslaga, 5-10 sm langir og 3-4 sm breiðir lokaðir, grænir eða purpuralitir fyrst og verða matt rauðgulir við þroska eftir 16 mánuði, með fjölda þunnra, fíngerðra hreisturblaðka, hver með 2-5mm gaddi. Opnir könglarnir eru 4-6 sm breiðir, og losna fræin straks við opnun. Þau eru 5mm löng með 12-22 mm væng; þeu dreifast aðallega með vindi, en er einnig dreift af Nucifraga columbiana.

Tegundin er sérstaklega viðkvæm fyrir villieldi, og skaðast jafnvel af vægum bruna. Það kviknar auðveldlega í kvoðuríkum berkinum, og eldur sem nær í krónuna drepur tréð auðveldlega. Hinsvegar er tegundin einstaklega þolin að öðru leyti og breiðist hún út aftur eftir slíka elda. Villieldar eru einnig sjaldgæfir á vaxtarstöðum tegundarinnar.

## Aldur

Eintak af rindafuru í "White Mountains" í Kaliforníu voru mæld af Tom Harlan, rannsakandi hjá Laboratory of Tree-Ring Research, og reyndist 5068 ára gamalt. Nákvæmri staðetningu trésins er haldið leyndri af Harlan. Það er þá langlífasta tré (sem ekki er klónn) í heiminum.

Fyrrverandi methafi tegundarinnar, "Methuselah", er einnig staðsettur í Ancient Bristlecone Pine Forest í "White Mountains" í Kaliforníu. Methuselah er  4,850 ára gamalt. Nákvæmri staðsetningu þess er einng haldið leyndri.

Meðal trjánna á White Mountain, eru elstu trén á norðurhlíðum, að jafnaði 2000 ára, samanborið við jafnaðaraldur upp á 1000 ár á suðurhlíðum. Veðurfar og ending viðarins gerir að trén geta staðið löngu eftir að þau eru dauð og standa 7000 ára gömul tré við hlið lifandi trjáa.

## Tilvísanir
This article incorporates text from the ARKive fact-file "Pinus longaeva" under the Creative Commons Attribution-ShareAlike 3.0 Unported License and the GFDL. 

* 
* 

## Ytri tenglar
Pinus longaeva  media at ARKive Edit this at Wikidata
* The ancient bristlecone pine
* Photo of cone (scroll to bottom of page)
* High elevation white pine educational website: ''Pinus longaeva''
* Aeon Magazine longform article on Bristlecone pines
Bill Murray

**William James Murray** (fæddur 21. september, 1950) er bandarískur leikari og rithöfundur. Hann kom fyrst fram í *[[Saturday Night Live]]*,og lék síðan í grínmyndum - þar á meðal *[[Meatballs (mynd)|Meatballs]]* (1979), *[[Caddyshack]]* (1980), *[[Stripes (mynd)|Stripes]]* (1981), *[[Tootsie]]* (1982), *[[Ghostbusters]]* (1984), *[[Scrooged]]* (1988), *[[Ghostbusters II]]* (1989), *[[What About Bob?]]* (1991), og *[[Groundhog Day (mynd)|Groundhog Day]]* (1993). Hann einnig meðleikstýrði *[[Quick Change]]* (1990).

Murray fæddist 21. september 1950 í Evanston, Illinois. Móðir hans Lucille (áður Collins) var pósthússtarfsmaður, og Edward Joseph Murray II, timbursölumaður. Hann ólst upp í Wilmette, Illinois, úthverfi norður af Chicago.

## Kvikmyndir
### Bíómyndir

### Sjónvarp

### Útvarp

### Tölvuleikir

## Tilvísanir
Alexander Jarl

**Alexander Jarl Abu-Samrah** (f. 4. september 1991), betur þekktur sem **Alexander Jarl** og **Alli Abstrakt**, er íslensk-palestínskur tónlistarmaður og rappari úr Vesturbænum í Reykjavík. Hann hefur gefið út fjölda laga og tónlistarmyndbanda og unnið með tónlistarmönnum á borð við Aron Can. Árið 2017 komst hans fyrsta breiðskífa, *Ekkert er eilíft*, í annað sæti Tónlistans. Árið 2011 lenti Alexander Jarl í þriðja sæti í norrænu rappkeppninni *Rap It Up* sem var haldin í Stokkhólmi í Svíðþjóð.

Alexander Jarl hóf tónlistarferil sinn sem upptökustjóri undir nafninu *Abstrakt Idea*. Sem slíkur gaf hann út ósungnu breiðskífuna *Sincere Sunset* árið 2011 en hún komst í 33. sæti á iTunes-listanum í Japan. Síðar meir kallaði hann sig *Alla abstrakt* en síðan 2013 hefur hannn gengið undir eigin nafni, þ.e. *Alexander Jarl*.

Alexander Jarl á íslenska móður og palestínskan föður. Alexander Jarl er áhugamaður um blandaðar bardagalistir og hefur æft brasilískt jiu-jitsu.

## Hljóðritasafn
### Breiðskífur
* *Ekkert er eilíft* (2017)

### Smáskífur
* *Kókosolíufurstar* (2016)
* *Aldrei sáttur* (2016)
* *Stund milli stríða, Vol. 1* (2017)
* *Flýja eyjuna (eða deyja að reyna það)* (2023)

### Stökur
* *Halelúja* (2015)
* *#Brjálaður* (2015)
* *Vakandi* (2016)
* *Láttu í friði* (2017)
* *California King* (2018)
* *Fyrir mig* (2018)
* *Heimurinn er þinn* (2018)
* *Marbella* (2019)
* *BARRIO91* (2019) ásamt La Melo
* *Vesturbær* (2020) ásamt Class B úr Forgotten Lores
* *emoji* (2020)

## Tilvísanir


## Tenglar
* Alexander Jarl á Instagram
Ungverski sósíalistaflokkurinn

**Magyar Szocialista Párt** („Ungverski sósíalistaflokkurinn“, MSZP) er sósíaldemókratískur flokkur í Ungverjalandi, stofnaður 1989, og hefur flokkurinn oft verið við völd í landinu, ýmist einn eða með öðrum flokkum fram til 2010. Hann er afkomandi kommúnistaflokksins MSzMp (Magyar Szocialista Munkáspárt) sem stýrði Ungverjalandi fram til 1989. Ekki má rugla flokkinum við Magyar Kommunista Munkáspárt, sem einnig er afsprengi af MSZMP, en er minni flokkur.

## Ytri tenglar
* Heimasíða flokksins
Olympe de Gouges

**Olympe de Gouges** (7. maí 1748 - 3. nóvember 1793) var franskt leikskáld og  andófsmaður sem barðist fyrir femínisma og fyrir afnámi þrælahaldi. Ritsmíðar hennar voru þekkar og náðu til stórs hóps. Hún hóf feril sem leikskáld í kringum 1780 á tímum þar sem mikil spenna var í stjórnmálum í Frakklandi og því hóf hún afskipti af stjórnmálum. Hún talaði tæpitungulaust á móti þrælaverslun í frönsku nýlendunum árið 1780 og hóf á sama tíma að rita pólitíska bæklinga.  Hún er í dag þekktust fyrir að vera ein af fyrstu femínistunum sem kröfðust jafnréttis karla og kvenna. Árið 1791 gaf hún út yfirlýsingu um réttindi kvenna og kvenkyns borgara.
Olympe de Gouges var fangelsuð og  hálshöggvin í fallöxi á tímum Ógnarstjórnarinnar fyrir að hafa ráðist í ritum sínum að byltingarstjórninni og fyrir að hafa tengst Girondistum.

## Heimildir
* French Feminists and the Rights of 'Man': Olympe de Gouges's Declarations eftir Joan Wallach Scott, History Workhop Journal, 1989  
* Olympe de Gouges – halshöggs för sin feminism,Jenny Sonesson, Liberala kvinnor,2009-01-25 
* Olympe de Gouges (vefsíða á ensku með æfiágripi og ritum)
* Man, are you capable of being just? Fighting for Womens Right now and then, Lesley Curtis, 2013
Vichai Srivaddhanaprabha

**Vichai Srivaddhanaprabha** (taílenska: วิชัย ศรีวัฒนประภา, fæddur 5. júní 1958 sem **Vichai Raksriaksorn**, látinn 27. október 2018) var taílenskur viðskiptajöfur og stofnandi fríverslunarkeðjunnar King Power.

Srivaddhanaprabha var 7. ríkasti maður Taílands. Konungur Taílands, Bhumibol Adulyadej, veitti honum nafn sitt árið 2012 sem þýðir *ljós dýrðar framþróunar*. Srivaddhanaprabha keypti enska úrvalsdeildarfélagið Leicester City árið 2010. Leicester varð meistari tímabilið 2015-2016. Árið 2017 keypti hann félagið OH Leuven í Belgíu.

Srivaddhanaprabha lést ásamt fjórum öðrum í þyrluslysi haustið 2018 rétt fyrir utan heimavöll Leicester City FC; King Power Stadium. Það tíðkaðist hjá honum að yfirgefa völlinn í þyrlunni eftir leiki. 

## Heimild

* 
## Tilvísanir
Joan Wallach Scott

**Joan Wallach Scott** (f. 18. desember 1941) í Brooklyn, New York er bandarískur sagnfræðingur sem rannsakar sögu Frakklands og er þekkt fyrir framlag sitt til kynjasögu og hugmyndasögu. Hún er Professor Emerita í félagsvísindadeild í Institute for Advanced Study í Princeton í New Jersey. Meðal rita hennar er greinin "Gender: A Useful Category of Historical Analysis" sem birtist árið 1986 í ritinu American Historical Review.

## Nokkur ritverk eftir Joan Wallach Schott
*  “Gender: A Useful Category of Historical Analysis”
* French Feminists and the Rights of 'Man': Olympe de Gouges's Declarations eftir Joan Wallach Scott, History Workhop Journal, 1989
Pinus kesiya

***Pinus kesiya*** er ein af útbreiddustu furum Asíu. Útbreiðslan er frásuðri og austri frá Khasi-hæðum í norðaustur Indverska fylkinu Meghalaya, til norður Thaílands, Filippseyja, Búrma, Kambódía, Laos, syðst í Kína, og Víetnam. Hún er mikilvæg í skógrækt annarsstaðar í heiminum, þar á meðal í suður Afríku og Suður-Ameríku.

Tvö afbrigði eru viðurkennd;
*Pinus kesiya var. kesiya sem hefur samheitið Pinus insularis var. khasyana.
*Pinus kesiya var. langbianensis (A.Chev.) Gaussen ex N.-S.Bu, er stundum talið eigin tegund *Pinus insularis*.

Litningatalan er 2n = 24.

## Tilvísanir

## Ytri tenglar
* Gymnosperm Database: ''Pinus kesiya''
* Suitability of ''Pinus kesiya'' for tree-ring analyses
* "Luzon Tropical Forests". Terrestrial Ecoregions. World Wildlife Fund.
* Pinus kesya  í Flora of China @ efloras.org
Pinus massoniana

***Pinus massoniana***  (Á kínversku: 馬尾松) er furutegund, ættuð frá Taívan, og stóru svæði í mið og suður Kína, þar á meðal Hong Kong, og norður Víetnam, og vex hún á láglendi upp í 1500m hæð, þó sjaldan upp í 2000m hæð.

Tvö eða þrjú afbrigði eru viðurkennd:
* *Pinus massoniana* var. *massoniana*: Samnefni þessa afbrigðis eru: *Pinus argyi*, *Pinus canaliculata*, *Pinus cavaleriei*, *Pinus crassicorticea*, *Pinus nepalensis* J.Forbes og *Pinus sinensis* D.Don.
* *Pinus massoniana* var. *hainanensis* W.C.Cheng & L.K.Fu:  Þessu afbrigði var fyrst lýst 1975.
* *Pinus massoniana* var. *shaxianensis* D.X.Zhou: Aljos Farjon viðurkennir ekki þetta afbrigði og telur það til var. *massoniana*.

## Myndir

File:Pinus massoniana 1.jpg|
File:Pinus massoniana 2.jpg|
File:Pinus massoniana SZ114.png|

    
## Tilvísanir

## Heimildir
* 
* Pinus massoniana - Plants For A Future database report 
*
Jacques Delors

**Jacques Delors** (20. júlí 1925 – 27. desember 2023) var franskur hagfræðingur og stjórnmálamaður úr Sósíalistaflokknum. Hann var fjármálaráðherra Frakklands frá 1981 til 1984 og borgarstjóri Clichy-la-Garenne frá 1983 til 1984. Hann er þó þekktari fyrir störf sín hjá Evrópusambandinu: Hann var forseti framkvæmdastjórnar Evrópusambandsins frá 1985 til 1995 og stofnaði hugveitu undir nafninu „Okkar Evrópa – Jacques Delors-stofnunin“ (franska: *Notre Europe - Institut Jacques Delors*) til þess að huga að sameinaðri Evrópu árið 1996. Delors þótti vænlegur til sigurs í frönsku forsetakosningunum árið 1995 en öllum að óvörum neitaði hann að bjóða sig fram.

Framkvæmdastjórn Delors er gjarnan talin sú farsælasta og afkastamesta í sögu Evrópusambandsins. Á forsetatíð Delors voru Einingarlögin og Maastrichtsáttmálinn undirrituð og Evrópusambandið ásamt sameiginlegum markaði í núverandi mynd varð til. Einnig var Schengen-samstarfið stofnað, Spánn og Portúgal fengu aðild að sambandinu og sameiginlegri landbúnaðarstefnu Evrópusambandsins var umbreytt með stofnun evrópskra matarbanka.

Delors var einn helsti hvatamaðurinn að upptöku sameiginlegs gjaldmiðils fyrir Evrópusambandið, sem var gert með upptöku evrunnar árið 2004. Í seinni tíð hefur hann þó lýst yfir efasemdum um upptöku evrunnar og í evrópsku skuldakreppunni gagnrýndi hann stjórnendur Seðlabanka Evrópu fyrir að vilja ekki aðstoða verst settu ríkin af ótta við verðbólgu.

Árið 2015 var Delors sæmdur heiðursborgari Evrópu. Hann er þriðji maðurinn sem hefur verið sæmdur þeim titli, á eftir Jean Monnet og Helmut Kohl.

Delors lést þann 27. desember árið 2023. Emmanuel Macron, forseti Frakklands, lýsti honum við það tilefni sem „óþrjótandi byggingarmanni okkar Evrópu“ og „baráttumanni fyrir mannlegu réttlæti“.

## Tilvísanir
Sigríður J. Friðjónsdóttir

**Sigríður J. Friðjónsdóttir** (f. 1961) er ríkissaksóknari Íslands. Hún tók við embættinu 4. apríl 2011 og var skipuð af Ögmundi Jónassyni innanríkisráðherra.

Sig­ríður lauk embætt­is­prófi í lög­fræði frá Há­skóla Íslands 1986 og lærði til Breskra málaflutningaréttinda í Uni­versity Col­l­e­ge London árið 1987.

Hún hef­ur verið sak­sókn­ari við embætti rík­is­sak­sókn­ara frá 10. ág­úst 1998, og var vara­rík­is­sak­sókn­ari frá 1. sept­em­ber 2008.

Sigríður áminnti vararíkissaksóknara, Helga Magnús Gunnarsson árið 2024, fyrri ummæli sín í garð homma og hælisleitenda m.a.

## Tilvísun
Valtýr Sigurðsson

**Valtýr Sigurðsson** (f. 1945) er íslenskur lögfræðingur, fyrrverandi for­stjóri Fang­els­is­mála­stofn­un­ar og fyrrum ríkissaksóknari.

Hann starfaði sem dómarafulltrúi hjá bæjarfógetanum *([[Sýslumaður|sýslumanninum]])* í Keflavík frá 1971 til 1980. Þar stýrði hann upphafi rannsóknar í Guðmundar- og Geirfinnsmálinu. Hann var héraðsdómari í Keflavík og Gullbringursýslu frá 1980 til 1988. Hann gegndi stöðu borgarfógeta í Reykjavík frá 1988 til 1992, embætti sem í dag fellur undir héraðsdóm. Frá 1992 til 2004 starfaði hann sem héraðsdómari í Reykjavík.

Valtýr gegndi stöðu forstjóra Fang­els­is­mála­stofn­un­ar frá 2004 til 2008 og stöðu ríkissaksóknara frá 1. janúar 2008 til 1. apríl 2011.

## Tilvísanir
Berbaloðapi

**Berbaloðapi** (fræðiheiti: *Macaca sylvanus*), er tegund af austuröpum sem er einstök fyrir útbreiðslu sína fyrir utan Asíu. Finnst hann í Atlasfjöllum í Alsír og Marokkó ásamt litlum hópum af óþekktum uppruna í Gíbraltar.

Loðapar borða aðallega plöntur og skordýr og finnast þeir í fjölda búsvæða. Karldýr verða um 25 ára og kvendýr að 30 ára. 

## Lýsing
**Berbaloðapi** er gulbrúnn til grár með ljósari feldi á kviði. Kvendýr eru að jafnaði 55 sm langur og karlar um 63 sm. Vigtin er 9,9 ± 1,03 kg hjá kvendýrum og 14,5 ± 1,75 kg hjá körlum. Andlitið er dökkbleikt og er rófan stutt (), getur verið frá 4 til 22mm. Karlarnir hafa oft lengri rófurnar. Framleggirnir eru lengri en afturleggirnir. Kvendýrin eru minni en karldýrin.

## Vistfræði
Berbaloðapi finnst aðallega í Atlas og Rif-fjallgörðunum í Marokkó og Alsír. Þetta er eina tegundin af loðöpum sem hefur útbreiðslu fyrir utan Asíu. Búsvæðin eru breytileg; sedrus, eikar og furuskógar, graslendi og runnar, sem og gróðursæl urð.

Fæðan er blanda af plöntum og skordýrum. Næstum allir hlutar plantnanna eru étnir. Þeir veiða og éta skordýr, sporðdreka, köngulær, ánamaðka, snigla og jafnvel halakörtur.

Það finnast sannanir fyrir verslun með berbaloðapa síðan jafnvel á járnöld. Leifar þeirra hafa fundist í Emain Macha í Írlandi, frá að minnst kosti 95 BC; járnaldarvirkið Titelberg í Lúxembourg; og tvemur rómverskum stöðum í Bretlandi.

## Tilvísanir

## Ytri tenglar
*ARKive - images and movies of the Barbary macaque ''(Macaca sylvanus)'' 
*Chisholm, Hugh, ed. (1911). "Barbary Ape". Encyclopædia Britannica (11th ed.). Cambridge University Press.
Héraðssaksóknari

Héraðssaksóknari er einn af handhöfum ákæruvaldsins á Íslandi. Ákæruvald á Íslandi er tveimur stigum og fer héraðssaksóknari með lægra ákæruvaldsstig en ríkissaksóknari með efra ákæruvaldsstig. 

Embættið fer með ýmis brot á stigi héraðsdóms en fer það að auki með rannsókn og saksókn alvarlegra skattalaga- og efnahagsbrota, brota gegn valdstjórninni og brota starfsmanna lögreglu.

Við stofnun tók embættið yfir starfsemi sérstaks saksóknara sem hafði rannsakað brot tengd efnahagshruninu 2008.

Héraðssaksóknari er Ólafur Þór Hauksson og varahéraðssaksóknari Kolbrún Benediktsdóttir.

## Tilvísanir
Svetlana Aleksíevítsj

**Svetlana Aleksandrovna Aleksíevítsj** (f. 31. maí 1948) er hvítrússneskur rannsóknarblaðamaður, rithöfundur og sagnfræðingur sem skrifar á rússnesku. Hún hlaut bókmenntaverðlaun Nóbels árið 2015 fyrir rit sín, sem að sögn dómnefndarinnar „lýsa þján­ing­um og um leið hug­rekki á okk­ar tím­um“. Bækur hennar eru margar sagnfræðirit sem unnar eru upp úr viðtölum og öðrum munnlegum heimildum.

Aleksíevítsj er þekkt fyrir áhrifamiklar greinar sínar og prósa. Í þeim hefur hún skrifað um helstu stórviðburði í sögu Sovétríkjanna og Hvíta-Rússlands, meðal annars um kjarnorkuslysið í Tsjernobyl og innrás Sovétríkjanna í Afganistan. Á áttunda áratugnum byrjaði hún að taka upp viðtöl við konur sem gegndu herþjónustu í seinni heimsstyrjöldinni fyrir dagblað sem hún starfaði þá hjá. Upp úr viðtölunum vann hún bókina *Hið ókvenlega andlit stríðsins*. Hún fékk bókina ekki gefna út fyrr en árið 1985 þar sem hún fjallaði þar um ýmsar hörmungar og ódæðisverk þar sem stjórn Sovétríkjanna var í aðalhlutverki.

Aleksíevítsj hefur sætt ofsóknum í Hvíta-Rússlandi frá því að Alexander Lúkasjenkó tók þar við völdum eftir sjálfstæði ríkisins frá Sovétríkjunum. Hún flúði landið árið 2000 og bjó í París og í Gautaborg til ársins 2011, en þá flutti hún aftur heim til Minsk. Rit hennar eru ekki birt í Hvíta-Rússlandi en Aleksíevítsj hefur haldið áfram að gagnrýna Lúkasjenkó og hefur meðal annars líkt honum við Stalín.

## Tilvísanir
Shirin Ebadi

**Shirin Ebadi** (persneska: شيرين عبادى‎; f. 21. júní 1947) er íranskur lögfræðingur, fyrrverandi dómari og mannréttindafrömuður. Hún hlaut friðarverðlaun Nóbels árið 2003 fyrir starf sitt í þágu lýðræðis og mannréttinda, sérstaklega réttinda kvenna, barna og flóttafólks.

Ebadi var starfandi dómari, fyrst kvenna í Íran, þegar íranska byltingin skall á árið 1979. Nýja klerkastjórnin sem tók við völdum leysti hana strax frá störfum þar sem sjaríalög banna konum að vera dómarar. Eftir að hún var rekin úr dómaraembættinu gerðist Ebadi lagaprófessor við Háskólann í Teheran. Hún hóf jafnframt að tala fyrir auknum réttindum kvenna og barna. Málflutningur hennar hjálpaði meðal annars umbótasinnanum Mohammad Khatami að vinna sigur í forsetakjöri landsins árið 1997. Trúarleiðtogar landsins hafa margsinnis fordæmt Ebadi og hún sat mörgum sinnum í fangelsi til ársins 2003.

Meðal þeirra málefna sem Ebadi hefur lagt áherslu á er að konur fái réttindi til jafns við karla í hjónaböndum, til dæmis rétt til skilnaðar og möguleika á forræði yfir börnum sínum. Hún hefur lagt áherslu á að hægt sé að færa íslömsk lög til nútímans án þess að ógna trúnni sjálfri.

Shirin Ebadi hlaut heiðursdoktorsnafnbót félagsvísinda- og lagadeildar Háskólans á Akureyri þann 6. nóvember árið 2004. Árið 2009 hraktist Ebadi frá Íran vegna aukinna ofsókna gegn stjórnarandstæðingum. Sama ár gerðu írönsk stjórnvöld Nóbelsverðlaunin hennar upptæk.

## Tilvísanir
Pinus krempfii

***Pinus krempfii***, er sjaldgæf tegund af furu, einlend í miðhálendi Víetnam í Da Lat&ndash;Nha Trang svæðinu. Hún er óvenjuleg að því leyti að hún hefur flatar nálar. Vegna þessa er hún sett í eigin undirættkvísl, **Krempfianae**. Nálarnar eru tvær saman og 4 - 5 sm langar.
Hún verður yfirleitt um 40 metra há. Bolurinn er beinn, og getur náð 3 til 4 metra þvermáli, og myndar oft vængrót(?) (). Börkurinn er grábrúnn til grár, sléttur á ungum trjám og hrjúfur og hreistraður á stærri og eldri trjám, með óreglulegum flögum aðskildum með grunnum sprungum.

## Tilvísanir
2. deild kvenna í knattspyrnu 1987

Leikar í **2. deild kvenna í knattspyrnu** hófust í 6. sinn árið **1987**.

## A riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## B riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## Úrslit

## Heimild
* Mótalisti KSÍ.
* 
* 
* 
* Iceland - Women's championships 1987 Rsssf (en).
* 

## Tilvísanir og heimildir

*
Búrgundíska

**Búrgundíska** er útdautt austurgermanskt tungumál sem Búrgundar töluðu á 5. til 7. öld í suð-austur Frakklandi; Búrgund.

Lítið er vitað um málið. Líklega er það germanskt og skylt gotnesku.

Ritheimildir eru flokkaðar í þrennt.

* Einstök nöfn fengin frá legsteinum og nöfnum konunga á sleginni mynt.
* Stuttar áletranir á nælum og öðrum litlum málmhlutum (t.d. sögnin *uþfnþai* og af þessu má ætla að málið hafi inniborið óraddað tannvaramælt önghljóð þótt þess séu dæmi að þ hafi táknað ð í fornum textum)
* Nokkur lagaleg orð úr *[[Lex Burgundia]]* (svo sem  *wittimon* = gifting, væntanlega sama orð og wedding í ensku).

Aðrar heimildir óbeinar eru:
* Örnefni og staðaheiti, það augljósasta auðvitað Burgundy-hérað í Frakklandi, en annars er ekki auðvelt að greina heiti úr máli Búrgunda frá heitum annara þýskra þjóðflokka.
* Áætluð áhrif á eru á frönsku í suðausturhlutanum og svissneska frönsku en fátt er vitað með vissu.
Pinus nelsonii

***Pinus nelsonii***, er furutegund ættuð frá fjöllum norðaustur Mexíkó, í Nuevo León, San Luis Potosí og Tamaulipas í 1,800–3,200 m hæð. Hún hefur nokkuð sérstök einkenni og er ekki mjög lík hinum í undirættkvíslinni í formi eða erfðum. Hún  er sett í undirættkvíslina *Strobus*, annaðhvort í eigin deild *Nelsonia* eða undirdeild *Nelsoniae*.
:"*Pinus nelsonii* is exceptional. Evidence from three nuclear genes (Syring et al., 2005) and cpDNA (Gernandt et al., 2005) resolve *P. nelsonii* as sister lineage to the remaining members of sect. *Parrya*. In contrast, the LEA-like locus used in this study places *P. nelsonii* in a unique, moderately supported (71% BS) position sister to sect. *Quinquefoliae* when midpoint rooting is employed."

Þetta er lítið tré að 10 m hátt, með bol að 20 til 30sm í þvermál. Krónan er rúnnuð og þétt og líkist hinni óskyldu *[[Hjálmfura|Pinus pinea]]* frá vestur miðjarðarhafssvæðinu. Barrið er í búntum, þrjú saman (einstaka sinnum fjögur), en samvaxin á jöðrunum svo þær virðast sem ein nál. Þær eru 4–8&nbsp;(sjaldan 10)&nbsp;sm langar og 0.7–1&nbsp;mm breiðar, dökkgrænar að lit, með viðvarandi blaðslíður 7–9&nbsp;mm langt. Könglarnir eru sívalir, 6–12&nbsp;cm langir og 4–5&nbsp;sm breiðir, gulbrúnir til rauðbrúnir, með 60–100 köngulhreistur með stórum en ógreinilegum hnúð, og hanga á gildum niðursveigðum stilk 3–6&nbsp;sm löngum. Ólíkt öllum öðrum furum hættir ekki vöxtur óþroskaðra köngla ekki yfir veturinn. Fræin eru stór, 12–15&nbsp;mm, rauðbrún. Könglarnir þroskast í nóvember eftir regntímabilið. Hún vex í hálfþurru tempruðu loftslagi með sumarrigningu og er mjög þurrkþolin.

Fræin eru æt og bragðgóð og vinsæl og það verðmæt að þau eru flutt á markaðina í Mexíkóborg. Þetta og skógarhögg getur valdið álagi á tegund með takmarkaða útbreiðslu. Fyrst nýlega hefur hún verið ræktuð utan útbreiðslusvæðisins, meira fyrir grasafræðilega forvitni en fyrir útlitið.

Fræðiheitið er stundum ranglega skráð *Pinus nelsoni*; rétta endingin er -*ii*.

## Tilvísanir
Lee Harvey Oswald

**Lee Harvey Oswald** (18. október 1939 – 24. nóvember 1963) var bandarískur marxisti og fyrrum landgönguliði í Bandaríkjaher sem myrti John F. Kennedy Bandaríkjaforseta þann 22. nóvember árið 1963. Oswald hafði verið leystur úr herþjónustu eftir að hann gekk til liðs við Sovétríkin í október árið 1959. Hann bjó í hvítrússnesku borginni Minsk þar til í júní árið 1962, en þá sneri hann heim til Bandaríkjanna ásamt rússneskri eiginkonu sinni, Marínu, og settist að í Dallas. Oswald hlaut styrk frá utanríkisráðuneyti Bandaríkjanna til þess að snúa aftur heim þar sem umsókn hans um sovéskan ríkisborgararétt hafði verið synjað. 

Fimm rannsóknarlið sem skipuð voru af ríkisstjórninni komust að þeirri niðurstöðu að Oswald hefði skotið Kennedy til bana frá sjöttu hæð Texas-skólabókasafnsins á meðan Kennedy ók á opnum bíl um Dealey-torg í Dallas. Um 45 mínútum eftir að Oswald drap Kennedy skaut hann einnig lögreglumanninn J. D. Tippit til bana úti á götu. Oswald flúði síðan inn í kvikmyndahús en var þar handtekinn fyrir morðið á Tippit. Oswald var síðan ákærður fyrir morðið á Kennedy en neitaði sök og sagðist vera „blóraböggull“. Tveimur dögum síðar réðst næturklúbbseigandinn Jack Ruby að Oswald í beinni útsendingu í kjallara lögreglustöðvarinnar í Dallas og skaut hann til bana.

Í september árið 1964 úrskurðaði Warren-nefndin að Oswald hefði verið einn að verki og hefði myrt Kennedy með því að skjóta þremur skotum úr glugga Texas-skólabókageymslunnar. Þessi niðurstaða var í samræmi við fyrri rannsóknir alríkislögreglunnar, leyniþjónustunnar og lögreglunnar í Dallas. Niðurstaðan er mjög umdeild þrátt fyrir að rannsóknir á byssukúlunum, vettvangi glæpsins og vitnisburði sjónarvotta styðji hana. Skoðanakannanir benda til þess að meirihluti Bandaríkjamanna efist um opinberu skýringuna á morðinu og fjöldi samsæriskenninga hefur verið lagður fram í gegnum árin.

## Tilvísanir
Charlotte Corday

**Marie Anne Charlotte de Corday d’Armont** (27. júlí 1768 – 17. júlí 1793), þekktari undir nafninu **Charlotte Corday**, var frönsk kona sem myrti franska byltingarmanninn Jean-Paul Marat árið 1793. Hún var dæmd fyrir morð og tekin af lífi undir fallöxi nokkrum dögum síðar.

## Æviágrip
Charlotte Corday fæddist til eignalausrar lágaðalsfjölskyldu nærri Vimoutiers í Normandí. Vegna fjárhagsörðugleika fjölskyldunnar var Charlotte send í klaustur til að gerast nunna þegar hún var þrettán ára. Á árum sínum í klaustrinu fór Corday að kynna sér rit heimspekinga á borð við Voltaire, Rousseau og Montesquieu og þróaði með sér bæði sterkar stjórnmálaskoðanir og mikla fórnfýsi. Corday bjó í klaustrinu til ársins 1791, en þá þjóðnýtti nýja byltingarstjórnin eignir kirkjunnar og leysti upp trúarreglur á borð við þá sem Corday tilheyrði.

Corday sneri heim til föður síns. Hún var á þessum tíma mjög hlynnt stjórnarskrárbundinni konungsstjórn líkt og þeirri sem hafði verið komið á eftir byrjun byltingarinnar. Konungsstjórnin var hins vegar alfarið lögð niður þegar Loðvík 16. reyndi að flýja land árið 1792 og lýðveldi var stofnað. Í byrjun ársins 1793 var konungurinn fyrrverandi síðan tekinn af lífi og Gírondínar, sem aðhylltust svipaðar hugmyndir og Corday, voru ofsóttir og hreinsaðir úr byltingarstjórninni. Í kjölfarið hófst Ógnarstjórn hinna róttæku Fjallbúa, þar sem fjöldi meintra gagnbyltingarmanna var tekinn af lífi.

Með valdatöku Fjallbúanna snerist Corday gegn byltingunni. Hún fór að líta á blaðamanninn og byltingarmanninn Jean-Paul Marat sem helsta málgagn og táknmynd Ógnarstjórnarinnar og einsetti sér að ráða hann af dögum til þess að bjarga lýðveldinu. Í dreifibréfi sem hún skrifaði í júlí 1793 sagði hún:

„Fjallbúarnir hrósa sigri með glæpum og kúgun, nokkrar ófreskjur ataðar blóði okkar brugga viðbjóðsleg launráð og leiða okkur nær brúninni á þúsund mismunandi vegu.“

Corday hugðist í fyrstu myrða Marat fyrir framan allt franska þjóðþingið til þess að senda Fjallbúunum skilaboð en þegar hún kom til Parísar komst hún að raun um að Marat mætti ekki lengur á samkomur þingsins af heilsufarsástæðum. Corday mælti sér því mót við Marat og sagði honum að hún hefði undir höndum upplýsingar um áætlaða uppreisn Gírondína í Caen. Marat tók við henni, sitjandi í baðkari sínu, og skrifaði niður nöfn Gírondínanna sem hún gaf honum. Corday dró þá fram hníf og stakk Marat til dauða. Jacques-Louis David átti síðar eftir að mála frægt málverk af dauða Marats í baðkarinu sem gerði Marat að píslarvætti í augum byltingarsinna.

Corday var í kjölfarið handtekin og ákærð fyrir morðið á Marat. Við réttarhöldin gekkst Corday við morðinu en sagðist með því hafa hefnt fjölda saklausra lífa og hafa komið í veg fyrir frekari ódæðisverk. Hún var dæmd sek og síðan tekin af lífi undir fallöxi þann 17. júlí 1793.

## Tilvísanir